శ్రీమంతులు (1968 సినిమా)

శ్రీమంతులు కల్పనాలయ బ్యానర్‌పై టి.ఆర్.రామన్న దర్శకత్వంలో వెలువడిన తెలుగు డబ్బింగ్ సినిమా. ఇది 1968, నవంబరు 22న విడుదలయ్యింది. 1964లో వచ్చిన పనక్కర కుడుంబం అనే తమిళ సినిమాను శ్రీమంతులు పేరుతో తెలుగులోనికి డబ్ చేశారు. ఇదే సినిమా 1984లో ఇంటిగుట్టు పేరుతో పునర్మించారు.
నటీనటులు
 ఎం.జి.రామచంద్రన్ - రాము
 బి.సరోజాదేవి -రాణి
 ఎస్.ఎ.అశోకన్ - భూషయ్య
 మనోహర్ - రంగడు
 జి.శకుంతల - వెంకమ్మ
 నగేష్ (త్రిపాత్రాభినయం)
 మణిమాల
 మాధవి
సాంకేతికవర్గం
 దర్శకత్వం: టి.ఆర్.రామన్న
 కథ: శక్తి టి.కె.కృష్ణమూర్తి
 మాటలు: అనిసెట్టి
 సంగీతం: విశ్వనాథన్ - రామమూర్తి, టి.చలపతిరావు
 కూర్పు: ఎం.ఎస్.మణి, పి.ఎల్.మణి
 ఛాయాగ్రహణం: ఎం.ఎ.రహ్మాన్

సంక్షిప్త కథ
భూషయ్య తను ప్రేమించిన భార్యను వదిలి ధనాశపరుడై మరో భార్య వెంకమ్మను కట్టుకున్నాడు. ఆమె, ఆమె తమ్ముడు రంగడు అతడిని నానా యాతన పెట్టారు. మొదటి భార్య కూతురు రాణి తన ఆఫీసులోనే పనిచేస్తున్నా తనను నాన్నా అని పిలవద్దంటాడు. రాణి ప్రేమించిన రామును పిలిచి రాణిని పెళ్ళి చేసుకోవద్దంటాడు. రాము రాణిని తిరస్కరించగా అపార్థం చేసుకుని రాణి అతడిని నిందిస్తే రాము కుమిలిపోతాడు. రాము చెల్లెలు రాము మిత్రుడిని పెళ్ళి చేసుకుంటుంది. చివరకు రాణి చనిపోయిందనుకున్న తన తల్లిని కలుసుకుంటుంది. రంగడితో జరగనున్న రాణి పెళ్ళి ఎలా భగ్నమౌతుంది, రాము, రాణి తిరిగి ఎలా కలిసిపోతారు, భూషయ్య రెండవభార్యకు, రంగడికీ ఎలా శాస్తి జరిగింది అనే ప్రశ్నలకు సమాధానం పతాక సన్నివేశంలో తెలుస్తాయి.

మూలాలు

వర్గం:డబ్బింగ్ సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:బి.సరోజాదేవి నటించిన సినిమాలు
వర్గం:టి.చలపతిరావు సంగీతం అందించిన సినిమాలు
వర్గం:నగేష్ నటించిన సినిమాలు